ANEXA 3

MUNICIPIUL TÂRGU-MUREŞ

ROMÂNIA – 540026 Târgu-Mureş, Piaţa Victoriei nr. 3

**Tel: 00-40-365-886.022Fax: 00-40-365-886.022e-mail:ong@tirgumures.ro**

**CONTRACT DE FINANŢARE**

**Nr. \_\_\_\_\_\_\_\_ din \_\_\_\_\_\_. \_\_\_\_**

**Părţile contractului**

**ART. 1**

**Municipiului Târgu-Mureş**, cu sediul în localitatea Târgu-Mureş, Piaţa Victoriei nr 3, judeţulMureş , codul fiscal 4322823, cont virament \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la Trezoreria Târgu - Mureş, reprezentat de Soós Zoltán, în calitate de Primar, denumit în continuare finanţator,

şi

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** cu sediul în localitatea Tîrgu-Mureş, str. \_\_\_\_\_\_\_\_\_\_\_\_\_\_\_\_ nr.\_\_\_ judeţul Mureş, codul fiscal nr.\_\_\_\_\_\_\_\_\_\_\_\_\_\_\_\_ având cod IBAN nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la Trezoreria Tîrgu-Mureş reprezentată de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu funcţia de director şi \_\_\_\_\_\_\_\_\_\_\_\_\_\_\_\_, contabil-şef/responsabil financiar, denumită în continuare beneficiar.

în baza HCL nr.\_\_\_\_\_\_\_ privind aprobarea BVC al Municipiului Târgu Mureș și HCL \_\_\_\_\_\_\_\_\_\_ cu privire la aprobarea sumelor pentru sprijinirea acţiunilor de învățământ pe semestrul \_\_ al anului \_\_\_\_\_\_

au convenit încheierea prezentului contract

**Obiectul contractului**

**ART. 2**

(1) Obiectul contractului îl constituie alocarea sumei de **\_\_\_\_\_\_\_ RON** de către finanţator, în vederea realizării de către beneficiar a proiectului: \_\_\_\_\_\_\_\_\_\_\_\_\_\_\_\_\_\_ .

(2) Sumele alocate rămase necheltuite după finalizarea programului/proiectului vor fi returnate instituţiei finanţatoare în termen de maximum 30 de zile.

**Durata contractului**

**ART. 3**

Prezentul contract se încheie pentru perioada: \_\_\_\_\_\_\_\_\_\_\_\_\_\_\_\_\_\_\_\_\_\_\_

**Drepturile şi obligaţiile părţilor**

**ART. 4**

Finanţatorul:

- se obligă să pună la dispoziţia beneficiarului sumele reprezentând finanţarea nerembursabilă, după adoptarea bugetului local; suma va fi virată în funcție de lichidități/disponibilități;

- are dreptul să solicite beneficiarului rapoarte privind derularea proiectului;

- are dreptul să modifice cuantumul subvenţiei alocate sau să rezilieze prezentul contract dacă beneficiarul comunică date, informaţii sau înscrisuri false ori eronate, precum şi în cazul neîndeplinirii sau îndeplinirii necorespunzătoare a obligaţiilor contractuale asumate de către beneficiar.

**ART. 5**

Beneficiarul:

- are dreptul să primească sumele reprezentând subvenţia alocată, în condiţiile prevăzute în prezentul contract;

- se obligă să utilizeze subvenţia numai în scopul realizării programului prevăzut la art. 2 alin. 1

- se obligă să reflecte corect şi la zi, în evidenţele sale contabile, toate operaţiunile economico-financiare ale proiectului şi să le prezinte finanţatorului ori de câte ori îi sunt solicitate, pe durata derulării contractului;

- se obligă să achiziţioneze materialele necesare realizării proiectului, în conformitate cu prevederile legale privind regimul achiziţiilor publice;

- se obligă să specifice, pe durata proiectului, pe afişe, cataloage, alte materiale publicitare, pe copertele CD-urilor, cărţilor şi altor bunuri similare, faptul că acestea au fost realizate prin subvenţie de la bugetul bugetul local;

- se obligă să prezinte finanţatorului, **în termen de 30 zile de la data încheierii acţiunii** sau după caz de la data alocării sumei, raportul narativ şi raportul financiar de activitate, completat potrivit anexelor 2.1, 2.2, 2.3

- se obligă să accepte controlul şi verificările organului de control al finanţatorului în legătură cu modul de utilizare a fondurilor ce constituie subvenţia primită.

- se obligă să comunice în scris, în termen de 30 de zile, la instituţia finanţatoare, orice modificare cu privire la datele, informaţiile şi documentele care au stat la baza aprobării sprijinului.

**Modificarea, rezilierea şi încetarea contractului**

**ART. 6**

Prezentul contract poate fi modificat prin act adiţional cu acordul părţilor.

**ART. 7**

Prezentul contract poate fi reziliat de plin drept, fără a fi necesară intervenţia instanţei de judecată, în termen de 10 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale. Notificarea va putea fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia sau mai multor obligaţii contractuale.

**ART. 8**

Prezentul contract încetează să producă efecte la data rezilierii acestuia sau, după caz, la data prevăzută la art. 4.

**Clauze speciale**

**ART. 9**

(1) Prezentul contract intră în vigoare la data semnării lui de către ambele părţi şi este valabil până la închiderea proiectului.

(2) Perioada de implementare a proiectului este de \_\_\_\_\_\_\_\_\_\_\_\_\_\_\_\_.

(3) Utilizarea alocaţiilor bugetare în alte scopuri decât cele prevăzute în prezentul contract este interzisă şi atrage rezilierea acestuia fără intervenţia instanţei judecătoreşti.

(4) În cazul în care beneficiarului i s-a notificat rezilierea prezentului contract din vina sa, acesta este obligat ca în termen de 30 de zile de la data primirii notificării să restituie finanţatorului toate sumele primite.

**Forţa majoră**

**ART. 10**

(1) Este exonerată de răspundere pentru neexecutare sau executare necorespunzătoare a obligaţiilor ce-i revin partea care a fost împiedicată de intervenţia unui caz de forţă majoră.

(2) Este forţă majoră evenimentul absolut imprevizibil, imposibil de împiedicat şi independent de voinţa părţilor, care le opreşte să-şi execute obligaţiile ce le revin potrivit prezentului contract.

(3) Intervenţia forţei majore trebuie comunicată de partea care o invocă în termen de două zile calendaristice de la data apariţiei acesteia.

**Dispoziţii finale**

**ART. 11**

Comunicările între părţi în legătură cu executarea prezentului contract vor fi făcute numai în scris.

**ART. 12**

Prezentul contract constituie titlu executoriu pentru satisfacerea creanţelor rezultate în urma rezilierii.

**ART. 13**

Curtea de Conturi va exercita controlul financiar asupra activităţilor derulate.

**ART. 14**

Atunci când, pentru îndeplinirea obligaţiilor contractuale, beneficiarul achiziţionează din fonduri publice nerambursabile produse, lucrări sau servicii, procedura de achiziţie este cea prevăzută prin Legea achiziţiilor publice, cu modificările şi completările ulterioare

**ART. 15**

Clauzele prezentului contract se interpretează potrivit prevederilor Codului civil

**ART. 16**

Eventualele litigii dintre părţi urmează a fi soluţionate pe cale amiabilă. În cazul nerezolvării pe cale amiabilă, litigiile urmează a fi soluţionate de instanţele competente, potrivit legii.

**ART. 17**

Prevederile prezentului contract se completează cu celelalte dispoziţii legale în materie.

Prezentul contract a fost încheiat în trei exemplare având aceeaşi forţă juridică, dintre care un exemplar pentru finanţator şi unul pentru beneficiar şi unul pentru Centrul bugetar unde este cazul..

**Finanţator:** **Beneficiar:**

**Municipiul Târgu-Mureş**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Primar Director**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Direcţia Economică**

**Director Contabil-şef**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

**Director**

**\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**Şef Serviciu**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**Viza juridică**

**\_\_\_\_\_\_\_\_\_\_\_\_\_\_\_\_\_\_\_\_**

Scris.